RUSSIESE BOOTVAARTE EN PASSIESPEL
Vanaf Junie tot Augustus
'n Besoek aan Rusland, die land van die "Rooi Gevaar", is ongelooflik. Ons bied in 2020 drie bootvaarte van Moskou na St Petersburg aan.
RUSSIESE BOOTVAARTE: 2020
Opsie 1 met Passiespel: 16 Junie – 01 Julie (R52 820 plus *verpligte uitgawes van ongeveer R8 080)
Opsie 2 sonder Passiespel: 19 Junie – 01 Julie (R38 650 plus *verpligte uitgawes van ongeveer R7 780)
Opsie 1 met Passiespel: 26 Julie – 10 Augustus (R52 820 plus *verpligte uitgawes van ongeveer R9 730)
Opsie 2 sonder Passiespel: 29 Julie – 10 Augustus (R38 650 plus *verpligte uitgawes van ongeveer R8 210)
Opsie 1 met Passiespel: 13 – 29 Augustus (R68 850 plus *verpligte uitgawes van ongeveer R9 340)
Opsie 2 sonder Passiespel: 13 – 25 Augustus (R48 750 plus *verpligte uitgawes van ongeveer R7 400)
Die besoek aan die Passiespel is 'n unieke ervaring. Dit beeld die lyding, kruisdood, opstanding en hemelvaart van Jesus uit. Al die deelnemers is inwoners van Oberammergau. Dié Alpedorpie in Beiere se beskilderde huisies en pragtige houtsneekunswerke is 'n belewenis op sig self!
'n Besoek aan Rusland, die land van die 'Rooi Gevaar', is ongelooflik: Moskou met die Kremlin, die Rooiplein en indrukwekkende ondergrondse treinstasies (Moskouse Metro) en St Petersburg met die weelderige kastele uit die tsaars se tyd en die beroemde Russiese balletgeselskappe laat onvergeetlike indrukke. Om nie te práát van die rustige bootvaart self en die besoeke aan dorpies langs die magtige waterweg tussen Moskou en St Petersburg nie.
In 2020 bied Christine van Wyk-Toere vier toere na Rusland aan. Drie hiervan word aan die Passiespel in Oberammergau gekoppel, maar kan ook sonder die Passiespel onderneem word. Die eerste twee Russiese bootvaarte vind op die MS Rublev plaas en die derde vaart op 'n luukser passasiersboot, die MS Victoria. Die Russiese musiektoer kan nie met die Passiespel gekombineer word nie en vind op die MS Pushkin plaas. (Sien Rusland Musiektoer onder Toere).
Die opwindende bootvaart op die gewilde Wolga-waterweg tussen Moskou en St Petersburg is 'n fassinerende ervaring. Dit bied aan toeriste 'n unieke vermenging van wêreldklas-besienswaardighede. Die netwerk van kanale en riviere is 'n ongelooflike ingenieursprestasie en 'n mens vaar o.a. oor Europa se twee grootste mere.
Terwyl ons in die gerief van ons 'drywende hotel' ontspan, beweeg die manjifieke en sprokiesmooi Russiese landskap met interessante dorpies uit vergange se dae by ons verby. Daar is volop geleentheid vir opwindende uitstappies na historiese stede en kulturele besienswaardighede by die plekke waar ons vasmeer.
Die buite-kajuite wat ons bespreek het, bied maksimum uitsig deur die groot vensters. Elke kajuit het 'n private klein badkamer met 'n stort, wasbak en toilet. Die kajuite beskik oor lugverkoeling (wat individueel gestel kan word), enkelbeddens op grondvlak (nie stapelbedjies nie) en ingeboude kaste. Behalwe drie volledige etes wat ons per dag geniet, is die volgende ook by die toerprys ingesluit:
Aandete en ontbyt in Oberammergau en Zürich vir diegene wat die Passiespel bywoon
Begeleide stadstoer van Moskou wat o.a. 'n besoek aan die Rooiplein en die Kremlin insluit
Besoek aan die Armoury (wapenkamer met uistalling van kroonjuwele en skatte van die Tsaars)
Begeleide toere van die dorpies waar ons aandoen
Shashlyk-piekniek in Mandrogy, indien die weer dit toelaat
Begeleide stadstoer van St Petersburg
Besoek aan die Hermitage-museum – 'n hoogtepunt
Besoek aan Peterhoff
Besoek aan St Isaac-katedraal
Folklore-vertoning in St Petersburg
Middagete in 'n tipiese, Russiese restaurant in Moskou of op die laaste dag in St Petersburg
Voltydse Engelssprekende Russiese gids gedurende die toer
Russiese taal- en sanglesse
Musiekkonserte aan boord
Kaptein se afskeidsdinee
Volledige Program Rusland I
Nadere Besonderhede Rusland I
Volledige Program Rusland II
Nadere Besonderhede Rusland II
Volledige Program Rusland III
Nadere Besonderhede Rusland III